
Parlamentul  României

Camera  Deputaţilor

Comisia pentru industrii si servicii

PLx. 522/2015





                 Bucureşti, 16.09.2015





                                                              Nr.4c-3/227/2015
AVIZ

asupra proiectului de Lege pentru abrogarea unei poziţii din anexa la Ordonanţa de urgenţă a Guvernului nr. 36/2001 privind regimul preţurilor şi tarifelor reglementate, care se stabilesc cu avizul Oficiului Concurenţei



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată spre dezbatere şi avizare, cu proiectul de Lege pentru abrogarea unei poziţii din anexa la Ordonanţa de urgenţă a Guvernului nr. 36/2001 privind regimul preţurilor şi tarifelor reglementate, care se stabilesc cu avizul Oficiului Concurenţei, transmis cu adresa nr. P.L.x. 522 din 29 iunie 2015 şi înregistrat cu  nr.4c-3/227 din 30 iunie 2015.


Avizul comisiei urmează să fie transmis Comisiei pentru buget, finanţe şi bănci care este sesizată în fond.



Senatul, în calitate de primă Cameră sesizată, a adoptat proiectul de lege în şedinţa din 24 iunie 2015.


Proiectul de lege are ca obiect de reglementare abrogarea unei poziţii din anexa la Ordonanţa de urgenţă a Guvernului nr. 36/2001 privind regimul preţurilor şi tarifelor reglementate, care se stabilesc cu avizul Oficiului Concurenţei, cu modificările ulterioare.


Consiliul legislativ a avizat favorabil proiectul de ordonanţă de urgenţă, cu unele observaţii, aviz transmis cu adresa nr. 305 din 02 aprilie 2015. 
Membrii Comisiei pentru industrii şi servicii au dezbătut iniţiativa 

legislativă menţionată mai sus în şedinţa din data de  16.09.2015.                                                                                             



În urma dezbaterilor, membrii comisiei au hotărât, în unanimitate, avizarea favorabilă a proiectului de lege, cu amendamente admise prezentate în anexă.



Prin obiectul de reglementare şi conţinutul său, proiectul de lege face parte din categoria legilor ordinare.



În conformitate cu prevederile art.75 alin.(1) din Constituţia României, republicată, şi ale art. 92 alin (9) pct.1 din Regulamentul Camerei Deputaţilor, republicat,  Camera Deputaţilor este Cameră decizională.
PREŞEDINTE,
Iulian Iancu

Parlamentul  României

Camera  Deputaţilor

Comisia pentru industrii si servicii

A M E N D A M E N T E    A D M I S E

asupra proiectului de Lege pentru abrogarea unei poziţii din anexa la Ordonanţa de urgenţă a Guvernului nr. 36/2001 privind regimul preţurilor şi tarifelor reglementate, care se stabilesc cu avizul Oficiului Concurenţei
	Nr.

crt.


	Text 

Ordonanţa Guvernului  nr. 36/2001


	Text 

adoptat de Senat
	Amendamente

 propuse
	Motivaţia

	0
	1
	2
	3
	4

	1.
	___________
	LEGE

Lege pentru abrogarea unei poziţii din anexa la Ordonanţa de urgenţă a Guvernului nr. 36/2001 privind regimul preţurilor şi tarifelor reglementate, care se stabilesc cu avizul Oficiului Concurenţei

	LEGE

Lege pentru modificarea Ordonanţei de urgenţă a Guvernului nr. 36/2001 privind regimul preţurilor şi tarifelor reglementate, care se stabilesc cu avizul Oficiului Concurenţei
	

	2.
	___________
	Articol unic. – Poziţia „Nisipuri şi pietrişuri” din anexa la la Ordonanţa de urgenţă a Guvernului nr. 36/2001 privind regimul preţurilor şi tarifelor reglementate, care se stabilesc cu avizul Oficiului Concurenţei, publicată în Monitorul Oficial al României, Partea I, nr. 115 din 7 martie 2001, aprobată cu modificări şi completări prin Legea nr. 205/2002, cu modificările ulterioare, se abrogă.
	Art. I. Ordonanţa de urgenţă a Guvernului nr. 36/2001 privind regimul preţurilor şi tarifelor reglementate, care se stabilesc cu avizul Oficiului Concurenţei, publicată în Monitorul Oficial al României, Partea I, nr. 115 din 7 martie 2001, aprobată cu modificări şi completări prin Legea nr. 205/2002, cu modificările ulterioare se modifică după cum urmează:
	

	3.
	ORDONANŢĂ DE URGENŢĂ

nr. 36 din 26 februarie 2001 privind regimul preţurilor şi tarifelor reglementate, care se stabilesc cu avizul Oficiului Concurenţei

	Nemodificat
	1. Titlul ordonanţei de urgenţă devine: 
„Ordonanţă de urgenţă privind regimul preţurilor şi tarifelor reglementate, care se stabilesc cu avizul Ministerul Finantelor Publice”


	Pentru acurateţe legislativă şi unitatea reglementării, a fost inlocuită sintagma „Oficiul Concurentei” cu „Ministerul Finantelor Publice” în conformitate cu prevederile art. III alin.(1) lit b) coroborat cu alin (3) din OUG 121/2003 de modificare şi completare a Legii concurenţei nr. 21/1996

	4.
	___________
	Nemodificat
	2. După articolul 1 se introduce un nou articol, articolul 11, cu următorul cuprins:

„Art. 11 - (1) Preţurile produselor şi tarifele serviciilor prevăzute la art. 1 se determină, dupa caz, de către producătorii de produse, prestatorii de servicii, autorităţi publice, instituţii publice sau asociaţii şi se avizează de către Ministerul Finanţelor Publice pe baza documentelor justificative depuse de către aceştia.

(2) Prin excepţie de la prevederile alin. (1), preţurile la categoria “Nisipuri şi pietrişuri” din anexa la prezenta ordonanţă de urgenţă, se stabilesc şi se comunică public de către Ministerul Finanţelor Publice la nivel maximal, pe fiecare regiune de dezvoltare, pe baza preţurilor practicate de operatorii economici care au obiect de activitate extracţia şi prelucrarea nisipurilor şi pietrişurilor.

	Necesitatea instituirii unui mecanism de stabilire a preţurilor la categoriile prevăzute în anexă mai flexibil şi mai transparent, bazat pe realităţile actuale ale sectoarelor de activitate vizate.

Având in vedere dispersia neuniforma la nivel teritorial a operatorilor economici care au ca activitate extracţia şi prelucrarea nisipurilor şi pietrişurilor, materie primă de bază în realizarea lucrărilor publice de interes naţional şi local a fost instituit un mecanism derogatoriu simplificat de stabilire a preţului la această categorie de produse.

	5.
	Art. 2

(1)Preţurile produselor şi tarifele serviciilor prevăzute la art. 1 se pot ajusta, de regulă, la un interval de 3 luni, cu avizul Oficiului Concurenţei, pe baza cererilor de ajustare primite de la producători, prestatori sau autorităţi de reglementare, după caz, dacă parametrul de ajustare se modifică cu cel puţin 5% faţă de nivelul existent la data precedentei ajustări.

	Nemodificat
	3. Alineatul (1) al articolului 2 se modifică şi devine: 

„(1) Preţurile produselor şi tarifele serviciilor prevăzute la art. 1 se pot ajusta cu avizul Ministerului Finanţelor Publice, pe baza cererilor de ajustare primite de la producătorii de produse, prestatorii de servicii, autoritati publice, institutii publice sau asociatii, după caz, dacă parametrul de ajustare se modifică cu cel puţin 3% faţă de nivelul existent la data precedentei ajustări. Parametrul de ajustare este  ultimul indice al preturilor de consum comunicat INS, cu exceptia situatiilor in care legile speciale prevad altfel.”
	A fost eliminat intervalul de 3 luni deoarece indicele preţului de consum are un ritm de creştere mult mai lent decât cel anticipat la momentul elaborarii OUG 36/2001.
 Diminuarea nivelului modificării parametrului de ajustare de la 5 la 3% va permite operatorilor economici să solicite avizarea preţului în concordanţă cu evoluţia economiei.

A fost inlocuita sintagma „autoritati de reglementare” cu sintagma „institutii publice sau asociatii” pentru o corecta definire a entitatilor publice implicate in prezent in procesul de.reglementare a preturilor sau tarifelor.

	6.
	__________
	___________
	4. După aliniatul (1) al articolului 2 se introduc două noi alineate, alineatul (11) şi alineatul (12), cu următorul cuprins:

„(11) Prin exceptie de la prevederile alin. (1), preţurile la categoria “nisipuri şi pietrişuri” din anexa la prezenta ordonanţă de urgenţă se ajustează şi se comunică public de către Ministerul Finanţelor Publice periodic în condiţiile modificării parametrului de ajustare prevazuta la alin.(1).

(12) În avizul Ministerului Finanţelor Publice se va menţiona, pe lângă preţul sau tariful ajustat, şi nivelul parametrului existent la data ajustării.”

	Având in vedere dispersia neuniforma la nivel teritorial a operatorilor economici care au ca activitate extracţia şi prelucrarea nisipurilor şi pietrişurilor, materie primă de bază în realizarea lucrărilor publice de interes naţional şi local a fost instituit un mecanism derogatoriu simplificat de ajustare a preţului la această categorie de produse. 

Pentru acurateţe legislativă şi unitatea reglementării, a fost preluat textul de la art. 3 alin.(1), teza 2.

	7.
	(2) După informarea prealabilă a Guvernului şi pe baza acordului acestuia Oficiul Concurenţei avizează preţurile sau tarifele produselor şi serviciilor prevăzute la art. 1, în limitele preţului nominal rezultat din aplicarea, la preţul iniţial, a modificării parametrului de ajustare, ţinându-se seama de criteriile, modalităţile de ajustare, precum şi de un coeficient de corecţie care reflectă avantajul consumatorului, stabilite prin hotărâre a Guvernului.

	Nemodificat
	5. Alineatul (2) al articolului 2 se modifică şi devine: 

„(2) In cazul in care în cuprinsul cererilor de ajustare primite de la producătorii de produse, prestatorii de servicii, autoritati publice, institutii publice sau asociatii preturile produselor sau tarifele serviciilor sunt mai mari decât cele rezultate prin aplicarea prevederilor alin. (1), este necesara aprobarea prealabila a Guvernului pe baza unor criterii ce urmează a fi stabilite prin hotarâre a Guvernului la propunerea Ministerului Finanţelor Publice. „
	 Pentru acurateţe legislativă şi unitatea reglementării, textul a fost reformulat.



	8.
	(3) Prin excepţie de la prevederile alin. (2), în cazul serviciilor de distribuţie a apei potabile, respectiv al serviciilor de canalizare, cererile de ajustare transmise de prestatorii de servicii publice respective către Oficiul Concurenţei trebuie să fie însoţite de acordul consiliului local sau judeţean sub autoritatea căruia funcţionează."
	Nemodificat
	6. Alineatul (3) al articolului 2 se abrogă. 


	Prevederea a devenit caducă prin abrogarea pozitiilor utilitatilor publice (respectiv apa potabila si canalizare) din anexa la OUG 36/2001 in conformitate cu art.41 din OG 35/2003.

	9.
	Art. 3
(1)Nivelurile de preţ sau de tarif cuprinse în avize se determină de Oficiul Concurenţei pe baza analizei situaţiei economico-financiare a producătorilor sau a prestatorilor, precum şi a influenţelor reale în costuri. În avizul Oficiului Concurenţei se va menţiona, pe lângă preţul sau tariful ajustat, şi nivelul parametrului existent la data ajustării, faţă de care se va determina modificarea parametrului respectiv la ajustarea ulterioară.
(2)Criteriile, modalităţile concrete de ajustare a preţurilor şi tarifelor pentru produsele şi serviciile prevăzute în anexă, precum şi coeficientul de corecţie se stabilesc prin hotărâre a Guvernului, la propunerea Oficiului Concurenţei, în termen de 15 zile de la data publicării prezentei ordonanţe de urgenţă în Monitorul Oficial al României, Partea I.
(3)Pentru transportul prin conducte magistrale al ţiţeiului şi produselor petroliere din ţară şi din import, pentru servicii telefonice de bază internaţionale, servicii poştale de bază internaţionale, apă grea şi medicamente de uz uman ajustarea preţurilor şi tarifelor se va face pe baza cursului mediu de schimb al leului faţă de dolarul S.U.A. pe primele 20 de zile ale lunii în care se solicită ajustarea, calculat pe baza datelor comunicate de Banca Naţională a României.
(4)Pentru celelalte produse şi servicii prevăzute în anexă preţurile şi tarifele se ajustează pe baza ultimului indice al preţurilor de consum publicat de Institutul Naţional de Statistică şi Studii Economice.
	Nemodificat
	7. Articolul 3 se abrogă.
	Prin prevederile art. 11 şi art.2 au fost instituite noi mecanisme de stabilire şi ajustare a preţurilor sau tarifelor care înlocuiesc mecanismul în vigoare, aceste prevederi devenind caduce.

Pentru acurateţe legislativă şi unitatea reglementării, prevederile alin 2 şi 3 au fost preluate la art. II.

Prevederea din alin 4 a devenit caducă prin abrogarea implicită a pozitiei „Transportul prin conducte magistrale al titeiului si produselor petroliere din tara si din import” din anexa la OUG 36/2001 in conformitate cu art.20, alin.(4) si art. 54 din Legea 238/2004.

	10.
	Art. 4
(1)În cazuri deosebite, cum ar fi restructurarea sau reorganizarea regiilor autonome, companiilor şi societăţilor naţionale, modificarea structurală a costurilor sau a producţiei ori modificarea condiţiilor de producţie, Oficiul Concurenţei poate să analizeze, la solicitarea producătorilor, prestatorilor sau, după caz, a autorităţii de reglementare, nivelul costurilor, al preţurilor şi al tarifelor la produsele şi serviciile prevăzute în anexă şi să avizeze, după informarea şi aprobarea Guvernului, niveluri de preţ şi tarif mai mari decât cele rezultate conform dispoziţiilor art. 2 şi 3.

	Nemodificat
	8. Alineatul (1) al articolului 4 se modifică şi devine: 

„(1) În cazuri deosebite, cum ar fi restructurarea sau reorganizarea regiilor autonome, companiilor şi societăţilor naţionale, modificarea structurală a costurilor sau a producţiei ori modificarea condiţiilor de producţie, Ministerul Finanţelor Publice va analiza, la solicitarea producătorilor de produse, prestatorilor de servicii sau, după caz, a autorităţilor publice, institutiilor publice sau asociatiilor, nivelul costurilor, al preţurilor şi al tarifelor la produsele şi serviciile prevăzute în anexă şi poate să avizeze, după informarea şi aprobarea Guvernului, niveluri de preţuri şi tarife mai mari decât cele rezultate conform dispoziţiilor art. 2.”
	Pentru acurateţe legislativă şi unitatea reglementării, se realizează trimiterea corespunzătoare la prevederile art. 2.

	11.
	Art. 5
(1)În cazul producătorilor sau prestatorilor cuprinşi în programe de dezvoltare şi reabilitare a utilităţilor, pentru care Guvernul a stabilit, pentru perioade determinate, la unele dintre produsele şi serviciile prevăzute la art. 1, reguli sau formule de ajustare, altele decât cele prevăzute la art. 2 şi 3, nivelurile concrete ale preţurilor şi tarifelor se stabilesc cu avizul Oficiului Concurenţei, pe baza regulilor respective.
(2)Preţurile şi tarifele produselor şi serviciilor, pentru care prin legi speciale este instituit avizul Oficiului Concurenţei, se stabilesc şi pot fi ajustate conform art. 2-4, pe baza ultimului indice al preţurilor de consum publicat de Institutul Naţional de Statistică şi Studii Economice, dacă prin legile respective nu se prevede altfel.

	Nemodificat
	9. Articolul 5 se abrogă.
	Prevederea a devenit caducă prin abrogarea pozitiilor utilitatilor publice (respectiv apa potabila si canalizare) din anexa la OUG 36/2001 in conformitate cu art.41 din OG 35/2003.

Pentru acurateţe legislativă şi unitatea reglementării, textul alin 2 a fost preluat la art.2 alin. (1).

	12.
	Art. 6
Preţurile de comercializare ale medicamentelor de uz uman provenite din import se stabilesc cu avizul Oficiului Concurenţei şi se vor ajusta conform prevederilor art. 2-4.

	Nemodificat
	10. Articolul 6 se abrogă.
	Prevederea a devenit caducă prin abrogarea poziţiei Medicamente de uz uman din tara si import din anexa la OUG 36/2001 in conformitate cu prevederile art. 110 alin. 2 din Legea nr. 336/2002

pentru aprobarea Ordonanţei de urgenţă a Guvernului nr. 152/1999 privind produsele medicamentoase de uz uman

	13.
	Art. 7
(1)Producătorii, prestatorii şi importatorii produselor şi serviciilor ale căror preţuri şi tarife sunt reglementate de prezenta ordonanţă de urgenţă, precum şi autorităţile de reglementare prevăzute la art. 2 alin. (1) şi la art. 4 alin. (1) au obligaţia să respecte prevederile art. 1-6.
(2) Controlul respectării prevederilor prezentei ordonanţe de urgenţă revine Oficiului Concurenţei.

	Nemodificat
	11. Articolul 7 se modifică şi devine: 

„(1) Producătorii produselor si prestatorii serviciilor ale căror preţuri şi tarife sunt reglementate de prezenta ordonanţă de urgenţă, precum şi autoritatile publice, institutiile publice si asociatiile prevăzute la art. 11 au obligaţia să respecte prevederile art. 1, 2 şi 4.    

(2) Controlul respectării prevederilor prezentei ordonanţe de urgenţă revine Ministerului Finantelor Publice.”
	Pentru acurateţe legislativă şi unitatea reglementării,  se realizează trimiterile corespunzătoare la prevederile art. 1, 2 şi 4.

Pentru acurateţe legislativă şi unitatea reglementării, a fost inlocuită sintagma „Oficiul Concurentei” cu „Ministerul Finantelor Publice” în conformitate cu prevederile art. III alin.(1) lit b) coroborat cu alin (3) din OUG 121/2003 de modificare şi completare a Legii concurenţei nr. 21/1996

	14.
	Art. 8
 (1)Constituie contravenţii, dacă nu au fost săvârşite în astfel de condiţii încât, potrivit legii penale, să fie considerate infracţiuni, următoarele fapte:
a)practicarea de către producători, prestatori şi importatori a altor preţuri sau tarife decât cele avizate sau fără avizul Oficiului Concurenţei;
b) prezentarea de către producători, prestatori şi importatori de date eronate la fundamentarea cererii de stabilire sau de ajustare a preţurilor şi tarifelor;
(c) refuzul producătorilor, prestatorilor şi importatorilor de a se supune controlului prevăzut la art. 7.
	Nemodificat
	12. Alineatul (1) al articolului 8 se modifică şi devine: 

„(1) Constituie contravenţii, dacă nu au fost săvârşite în astfel de condiţii încât, potrivit legii penale, să fie considerate infracţiuni, următoarele fapte:

a) practicarea de către producători, prestatori, autoritati publice, institutii publice si asociatii a unor preţuri sau tarife fără avizul Ministerul Finanţelor Publice prevăzut la art. 11, alin. (1);
b) practicarea de către producători, prestatori, autoritati publice, institutii publice si asociatii a unor preţuri sau tarife mai mari decat cele avizate de catre Ministerul Finantelor Publice;
c) refuzul nejustificat al producatorilor si prestatorilor de a se supune controlului prevazut la art. 7 alin.(2).”
	Pentru acurateţe legislativă şi unitatea reglementării, a fost inlocuită sintagma „Oficiul Concurentei” cu „Ministerul Finantelor Publice” în conformitate cu prevederile art. III alin.(1) lit b) coroborat cu alin (3) din OUG 121/2003 de modificare şi completare a Legii concurenţei nr. 21/1996.

A fost eliminată referirea la importatori deoarece niciunul dintre produsele şi serviciile prevăzute în anexa la OG 36/2001 nu provin din import.
A fost eliminata furnizarea de date eronate deoarece această faptă este incriminată de legea penală.

	15.
	(3)Preţurile şi tarifele stabilite şi practicate greşit se corectează, iar sumele încasate necuvenit ca urmare a săvârşirii contravenţiei prevăzute la alin. (1) lit. a) şi b) se confiscă.

	Nemodificat
	13. Alineatul (3) al articolului 8 se modifică şi devine: 

„(3) In cazul contraventiilor prevazute la alin.(1) lit.b) sumele încasate necuvenit se confiscă.”
	Pentru acurateţe legislativă şi unitatea reglementării  a fost facuta trimiterea corecta la art.8, alin.(1), lit.b).

	16.
	(5)Contravenţiile se constată şi se sancţionează de persoanele împuternicite în acest scop de Oficiul Concurenţei, care vor aplica amenda şi vor dispune vărsarea la bugetul de stat a sumelor confiscate.
32/1968(6)Împotriva procesului-verbal de constatare şi de aplicare a sancţiunilor dispuse se poate face plângere în condiţiile prevăzute la art. 31 din Legea nr.  privind stabilirea şi sancţionarea contravenţiilor, cu modificările şi completările ulterioare.

	Nemodificat
	14. Alineatele (5) şi (6) ale articolului 8 se modifică şi devin: 
 „(5) Contravenţiile se constată şi se sancţionează de persoanele împuternicite în acest scop de Ministerul Finantelor Publice, care vor aplica amenda si vor dispune varsarea la bugetul de stat a sumelor confiscate.

(6) Prevederile art. 8 referitoare la contraventii şi sanctiuni se completeaza cu dispozitiile Ordonantei Guvernului nr. 2/2001 privind regimul juridic al contraventiilor, aprobata cu modificari şi completari prin Legea nr. 180/2002, cu modificarile şi completarile ulterioare.”
	Pentru acurateţe legislativă şi unitatea reglementării, a fost inlocuită sintagma „Oficiul Concurentei” cu „Ministerul Finantelor Publice” în conformitate cu prevederile art. III alin.(1) lit b) coroborat cu alin (3) din OUG 121/2003 de modificare şi completare a Legii concurenţei nr. 21/1996.

Pentru acurateţe legislativă şi unitatea reglementării, a fost mentionat actul normativ in vigoare care reglementeaza regimul contraventiilor.

	17.
	
	Nemodificat
	16. Anexa 1 se modifică şi devine:

Lista cuprinzând produsele si serviciile ale căror preţuri şi tarife se stabilesc cu avizul Mnisterul Finantelor Publice

Parametrii de ajustare
- Transport fluvial în Delta Dunarii si pe caile navigabile interioare, pentru locuitorii zonei, în conditiile subventionarii de la bugetul de stat

indicele preturilor de
 consum
- Apa minerala naturala la sursa - pentru consum alimentar

indicele preturilor de
 consum
· Apa grea 

indicele preţurilor de
 consum
- Servicii pentru executarea de pasapoarte, carti de identitate, permise de conducere auto, certificate de inmatriculare autor si paza cu efective de jandarmi

indicele preţurilor de
 consum
· Nisipuri si pietrisuri  

indicele preturilor de

 consum
- Servicii privind activitatea de standardizare nationala

indicele preturilor de consum
- Servicii de furnizare la nivel teritorial a datelor din Registrul permanent de evidenta a populatiei
baza de calcul a taxei
- Servicii de confectionare si valorificare  a placilor de inmatriculare pentru vehicule rutiere
indicele preturilor de consum

	1) Modificarea titlului Anexei
Pentru acurateţe legislativă şi unitatea reglementării, a fost inlocuită în titlul anexei sintagma „Oficiul Concurentei” cu „Ministerul Finantelor Publice” în conformitate cu prevederile art. III alin.(1) lit b) coroborat cu alin (3) din OUG 121/2003 de modificare şi completare a Legii concurenţei nr. 21/1996.

2) Abrogarea expresa a liniutei 1-a
Desi prin art.20, alin.(4) si art. 54 din Legea 238/2004 s-a abrogat implicit categoria de servicii „Transportul prin conducte magistrale al titeiului si produselor petroliere din tara si din import”, atribuţia reglementării preţului revenind în acest moment ANRM, este necesara abrogarea expresă a acesteia deoarece în practica s-au constatat disfunctionalităţi ale activităţii CONPET.

3) Abrogarea expresa a liniutei a 8-a
Desi prin art. 1, pct.91 din Legea 310/2004 si art. 1,pct. 6  din OUG 73/2005 s-a abrogat implicit categoria de servicii „Apa bruta”, atribuţia reglementării preţului revenind în acest moment Administratiei nationale Apele Romane, pentru acurateţe legislativă şi unitatea reglementării este necesara abrogrea expresa a pozitiei respective.

4) Abrogarea expresa a liniutei a 14-a

Desi prin art. 1, pct.91 din Legea 310/2004 si art. 1,pct. 6  din OUG 73/2005 s-a abrogat implicit categoria de servicii „Servicii specifice de gospodarire a nisipurilor si pietrisurilor”, atribuţia reglementării preţului revenind în acest moment Administratiei nationale Apele Romane, pentru acurateţe legislativă şi unitatea reglementării este necesara abrogrea expresa a pozitiei respective.

5) Completarea Anexei cu 3 noi pozitii, in conformitate cu legislatia speciala in vigoare
- a fost adaugata liniuta a 6 –a - Servicii privind activitatea de standardizare nationala, in conformitate cu prevederile  art.12, alin. (5) din Legea Legea standardizarii nationale nr. 163/2015,

- a fost adaugata liniuta a 7 –a - Servicii de furnizare la nivel teritorial a datelor din Registrul permanent de evidenta a populatiei in conformitate cu prevederile  art.2 din Hotărârea  Guvernului nr. 387/2005,

- a fost adaugata liniuta a 8 –a - Servicii de confectionare si valorificare  a placilor de inmatriculare pentru vehicule rutiere in conformitate cu prevederile  Art. 2 din OG nr.73/2001.

	18.
	_________
	_________
	Art. II. Hotărârea Guvernului prevazută la art.2 alin.(2) din Ordonanţa de urgenţă a Guvernului nr. 36/2001 se aprobă, la propunerea Ministerului Finanţelor Publice, în termen de 30 zile de la data intrarii in vigoare a prezentei legi.
	


PREŞEDINTE,

Iulian Iancu


Consilier parlamentar,

                Viorica Petraşcu

